নিউজ ডেস্ক::পর্যটন নগরী কক্সবাজার শহরের হোটেল পালংকি থেকে বান্দরবনের নাইক্ষ্যংছড়ি উপজেলা আওয়ামী লীগের এক নেতা মোঃ ইসমাইল এর ঝুলন্ত লাশ উদ্ধার করা হয়েছে। রবিবার দুপুরের হোটেলটির ২য় তলার ১০৭ নং কক্ষ থেকে কক্সবাজার সদর মডেল থানা পুলিশ লাশটি উদ্ধার করেন। এই ঘটনায় হোটেল ম্যানেজারসহ ২ জনকে আটক করেছে কক্সবাজার সদর থানা পুলিশ। নিহত ব্যক্তি নাইক্ষ্যংছড়ি উপজেলা সদরের মসজিদ পাড়ার গোলাম রসুল মওলার পুত্র। তিনি নাইক্ষ্যংছড়ি উপজেলা আওয়ামী লীগের সাবেক সাধারণ সম্পাদক ও বর্তমান সহ-সভাপতি।